CELEX: 32019R1129
Language: lv
Date: 2019-07-02 00:00:00
Title: Komisijas Īstenošanas regula (ES) 2019/1129 (2019. gada 2. jūlijs), ar kuru groza Īstenošanas regulu (ES) Nr. 79/2012, ar ko nosaka sīki izstrādātu kārtību, kādā piemērojami daži noteikumi Padomes Regulā (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā

3.7.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 179/1
               
            
         KOMISIJAS ĪSTENOŠANAS REGULA (ES) 2019/1129
         (2019. gada 2. jūlijs),
         ar kuru groza Īstenošanas regulu (ES) Nr. 79/2012, ar ko nosaka sīki izstrādātu kārtību, kādā piemērojami daži noteikumi Padomes Regulā (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2010. gada 7. oktobra Regulu (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā (1) un jo īpaši tās 17. panta 2. un 3. punktu un 21. panta 3. punktu, un 21.a panta 3. punktu,
         tā kā:
         
                     (1)
                  
                  
                     Regulas (ES) Nr. 904/2010 17. panta 1. punkta f) apakšpunktā un 21. panta 2.a punktā noteikts, ka dalībvalstīm ir jāuzglabā informācija par importu, kas atbrīvots no PVN, ko tās savākušas saskaņā ar Padomes Direktīvas 2006/112/EK (2) 143. panta 2. punktu, un jānodrošina citām dalībvalstīm automātiska piekļuve šai informācijai, lai palīdzētu dalībvalstīm konstatēt neatbilstības PVN ziņojumos un iespējamos krāpšanas gadījumus PVN jomā.
                  
               
                     (2)
                  
                  
                     Saskaņā ar Eiropas Parlamenta un Padomes Regulu (ES) Nr. 952/2013 (3) valstu muitas dienesti jau vāc šādu informāciju par importu, kas atbrīvots no PVN, un tā tiek nosūtīta Komisijai, izmantojot elektronisko sistēmu, kas minēta Komisijas Īstenošanas regulas (ES) 2015/2447 (4) 56. panta 1. punktā. Lai uzglabātu informāciju par importu, kas atbrīvots no PVN, un lai automātiski piekļūtu tai, kā tas tiek prasīts saskaņā ar Regulas (ES) Nr. 904/2010 17. panta 1. punkta f) apakšpunktu un 21. panta 2.a punktu, efektivitātes apsvērumu dēļ būtu jāizmanto šī pati elektroniskā sistēma. Lai garantētu šo Regulas (ES) Nr. 904/2010. pantu vienādu īstenošanu, ir nepieciešams precizēt tās muitas informācijas datu elementus, kas savākta saskaņā ar Regulu (ES) Nr. 952/2013, un kas atbilst Regulas (ES) Nr. 904/2010 17. panta 1. punkta f) apakšpunktā minētajai informācijai.
                  
               
                     (3)
                  
                  
                     Regulas (ES) Nr. 904/2010 17. panta 1. punkta f) apakšpunktā minētās informācijas automātiskā pieprasījuma tehniskajai kārtībai būtu jāļauj valstu nodokļu iestādēm un Eurofisc koordinācijas ierēdņiem nodrošināt automātisku piekļuvi elektroniskajai sistēmai, kas minēta Īstenošanas regulas (ES) 2015/2447 56. panta 1. punktā.
                  
               
                     (4)
                  
                  
                     Ar Regulas (ES) Nr. 904/2010 21.a pantu Eurofisc koordinācijas ierēdņiem tiek piešķirta automātiska piekļuve konkrētai transportlīdzekļu reģistrācijas informācijai. Šīs informācijas automātisks pieprasījums būtu jāveic, izmantojot Eiropas Transportlīdzekļu un vadītāja apliecību informācijas sistēmu (EUCARIS), kas ir īpaši izstrādāta minētās regulas 21.a panta vajadzībām. Attiecībā uz PVN Eurofisc koordinācijas ierēdņiem būtu jābūt iespējai pieprasīt precīzus identifikācijas datus par transportlīdzekļiem un to īpašniekiem un turētājiem. Šajā nolūkā būtu jāprecizē gan dati, gan līdzekļi, ar kādiem dati tiks izgūti no sistēmas. Ir arī jānosaka sistēmas pieejamība un uzticamība, tas kā tiks nodrošināta informācijas apmaiņa un kāds sakaru tīkls tiks izmantots.
                  
               
                     (5)
                  
                  
                     Ienākošos pieprasījumus par piekļuvi transportlīdzekļu reģistrācijas datiem PVN vajadzībām valstu līmenī parasti apstrādā katras dalībvalsts transportlīdzekļu reģistrēšanas iestādes. Tomēr dalībvalstu ziņā būtu jāatstāj lēmums par to, vai tās vēlas uzticēt šo pienākumu citai iestādei. Attiecībā uz izejošiem pieprasījumiem dalībvalstu ziņā būtu arī jāatstāj lēmums par to, vai uzticēt šo pienākumu par šādu pieprasījumu apstrādi savas valsts transportlīdzekļu reģistrācijas iestādēm vai kādai citai iestādei, piemēram, nodokļu iestādēm.
                  
               
                     (6)
                  
                  
                     Regulas (ES) Nr. 904/2010 21. panta 2. punkta e) apakšpunktā un 2.a punkta d) apakšpunktā un 21.a panta 2. punktā ir paredzēti nosacījumi, ar kādiem var piešķirt piekļuvi noteiktai informācijai. Lai īstenotu šos nosacījumus, būtu jāprasa, lai dalībvalstis piešķir visiem Eurofisc koordinācijas ierēdņiem unikālu lietotāja identifikāciju un sarakstu, kurā iekļautas šīs lietotāja identifikācijas, dara pieejamu pārējām dalībvalstīm un Komisijai. Tām būtu arī jānodrošina, ka katrs izejošais automātiskais informācijas pieprasījums, kuru nosūta Eurofisc koordinācijas ierēdņi, ietvertu Eurofisc koordinācijas ierēdņa lietotāja identifikāciju.
                  
               
                     (7)
                  
                  
                     Regulas (ES) Nr. 904/2010 17. panta 1. punkta f) apakšpunktu, 21. panta 2.a punktu un 21.a pantu piemēro no 2020. gada 1. janvāra saskaņā ar Padomes Regulas (ES) 2018/1541 (5) 3. pantu. Tāpēc šajā regulā paredzētie pasākumi arī būtu jāpiemēro no 2020. gada 1. janvāra.
                  
               
                     (8)
                  
                  
                     Šajā regulā paredzētie pasākumi ir saskaņā ar Administratīvās sadarbības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Komisijas Īstenošanas regulu (ES) Nr. 79/2012 (6) groza šādi:
            
                        1)
                     
                     
                        regulas 1. pantu aizstāj ar šādu:
                        
                           “1. pants
                           Priekšmets
                           Šī regula nosaka Regulas (ES) Nr. 904/2010 14. panta, 17. panta 1. punkta f) apakšpunkta, 21. panta 2. punkta e) apakšpunkta, 21. panta 2.a punkta d) apakšpunkta, 21.a panta 1. un 2. punkta, 32. panta, 48. panta, 49. panta un 51. panta 1. punkta piemērošanas kārtību.”;
                        
                     
                  
                        2)
                     
                     
                        regulā iekļauj šādus pantus:
                        
                           “5.a pants
                           Muitas informācijas apmaiņa
                           
                              1.   Regulas (ES) Nr. 904/2010 17. panta 1. punkta f) apakšpunktā minētās informācijas uzglabāšanu un automātisku piekļuvi šai informācijai veic, izmantojot Komisijas Īstenošanas regulas (ES) 2015/2447 (*1) 56. panta 1. punktā paredzēto elektronisko sistēmu.
                           
                           
                              2.   Regulas (ES) Nr. 904/2010 21. panta 2.a punktā paredzētā automātiskā piekļuve tiks piešķirta muitas deklarācijas preču pozīcijas līmenī, kā tas noteikts Komisijas Deleģētās regulas (ES) 2015/2446 (*2) B pielikuma I sadaļas 2. nodaļas 3. iedaļā un 3. nodaļas 1. iedaļas H1. slejā.
                           
                           
                              3.   Katru preču pozīciju identificē, izmantojot informāciju, kas prasīta saskaņā ar Īstenošanas regulas (ES) 2015/2447 226. pantu:
                              
                                          a)
                                       
                                       
                                          galvenais atsauces numurs; un
                                       
                                    
                                          b)
                                       
                                       
                                          muitas deklarācijas pieņemšanas datums.
                                       
                                    
                           
                              4.   Šīs regulas VII pielikumā ir norādīts kāda Regulas (ES) Nr. 904/2010 17. panta 1. punkta f) apakšpunktā minētā informācija atbilst kuram muitas sistēmas datu elementam atbilstoši Īstenošanas regulas (ES) 2015/2447 B pielikumam.
                           
                        
                        
                           5.b pants
                           Transportlīdzekļu reģistrācijas informācijas apmaiņa
                           
                              1.   Regulas (ES) Nr. 904/2010 21.a panta 1. punktā minēto automātisko informācijas pieprasījumu (“transportlīdzekļu reģistrācijas dati”) veic, izmantojot Eiropas Transportlīdzekļu un vadītāja apliecību informācijas sistēmas (EUCARIS) lietojumprogrammu, kas ir īpaši izstrādāta minētās regulas 21.a panta vajadzībām, un šīs lietojumprogrammas grozītās versijas.
                              Automātiska transportlīdzekļu reģistrācijas datu pieprasīšana notiek, izmantojot decentralizētu struktūru.
                              Transportlīdzekļu reģistrācijas datus, ar kuriem apmainās izmantojot EUCARIS sistēmu, pirms pārsūtīšanas šifrē.
                              Lietojumprogrammas īpašā versija, kuru EUCARIS nominētā puse operatīvajam atbalstam ir izstrādājusi automātiskam transportlīdzekļa reģistrācijas datu pieprasījumam atbilstoši Regulas (ES) Nr. 904/2010 21.a panta vajadzībām, tiek nošķirta no citām minētās lietojumprogrammas versijām, kuras ir pieejamas EUCARIS. Automātiskais pieprasījums tiek veikts saskaņā ar Padomes Lēmuma 2008/616/TI (*3) pielikuma 3. nodaļas 2. un 3. punktā paredzētajām prasībām attiecībā uz datu drošību un datu apmaiņas tehniskajiem nosacījumiem. Šīs regulas VIII pielikumā tiek precizēti transportlīdzekļa reģistrācijas datu elementi, ar ko jāapmainās, un atļauto pieprasījumu veidu datu elementi.
                           
                           
                              2.   Automātiska piekļuve transportlīdzekļu reģistrācijas datiem tiek nodrošināta ar Eiropas pakalpojumu telemātikai starp iestādēm (TESTA) komunikāciju tīklu un tā turpmākajiem uzlabojumiem.
                           
                           
                              3.   Dalībvalstis veic visus vajadzīgos pasākumus, lai nodrošinātu to, ka divdesmit četras stundas diennaktī septiņas dienas nedēļā ir iespējams veikt šādu automātisku pieprasījumu un automātiski piekļūt transportlīdzekļa reģistrācijas datiem. Tehniskas kļūmes gadījumā dalībvalstu valsts kontaktpunkti nekavējoties informē cits citu, ja nepieciešams, ar EUCARIS nominētās puses operatīvo atbalstu. Automātisko datu apmaiņu atjauno, cik drīz vien iespējams.
                           
                           
                              4.   Katra dalībvalsts izraugās vienu valsts iestādi par savu valsts kontaktpunktu, kura attiecīgajā dalībvalstī ir atbildīga par ienākošo transportlīdzekļu reģistrācijas datu pieprasījumu apstrādi PVN nolūkā atbilstīgi Regulas (ES) Nr. 904/2010 21.a pantam, un vienu iestādi, kas atbild par izejošo pieprasījumu apstrādi. Viena un tā pati iestāde var būt atbildīga par abu informācijas apmaiņu apstrādi. Dalībvalsts par to informē pārējās dalībvalstis un Komisiju.
                           
                        
                        
                           5.c pants
                           
                              Eurofisc koordinācijas ierēdņu identificēšana, kuriem ir piekļuve informācijai, ko apkopojuši muitas dienesti, kopsavilkuma paziņojumi, kas savākti saskaņā ar Direktīvas 2006/112/EK XI sadaļas 6. nodaļu, un transportlīdzekļu reģistrācijas dati
                           Lai dalībvalsts varētu identificēt Eurofisc koordinācijas ierēdni, kas piekļūst informācijai, ko minētā dalībvalsts sniedz saskaņā ar Regulas (ES) Nr. 904/2010 21. panta 2. punkta e) apakšpunkta vai 2.a punkta d) apakšpunkta, vai 21.a panta 2. punkta nosacījumiem, īsteno šādu kārtību:
                           
                                       a)
                                    
                                    
                                       katra dalībvalsts piešķir katram savam Eurofisc koordinācijas ierēdnim unikālu personas lietotāja identifikāciju;
                                    
                                 
                                       b)
                                    
                                    
                                       katra dalībvalsts bez kavēšanās atjaunina un uztur Eurofisc koordinācijas ierēdņu vārdu un to unikālās personas lietotāja identifikācijas sarakstu un dara to pieejamu pārējām dalībvalstīm un Komisijai;
                                    
                                 
                                       c)
                                    
                                    
                                       katra dalībvalsts nodrošina, ka jebkurš automātiskais informācijas pieprasījums, ko tā veic attiecībā uz informāciju, kas minēta Regulas (ES) Nr. 904/2010 21. panta 2. punkta e) apakšpunktā vai 2.a punkta d) apakšpunktā vai 21.a panta 1. punktā, satur Eurofisc koordinācijas ierēdņa, kurš piekļūst informācijai, unikālu personas lietotāja identifikāciju.
                                    
                                 
                        
                           (*1)  Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.)."
                        
                        
                           (*2)  Komisijas 2015. gada 28. jūlija Deleģētā regula (ES) 2015/2446, ar ko papildina Eiropas Parlamenta un Padomes Regulu (ES) Nr. 952/2013 attiecībā uz sīki izstrādātiem noteikumiem, kuri attiecas uz dažiem Savienības Muitas kodeksa noteikumiem (OV L 343, 29.12.2015., 1. lpp.)."
                        
                        
                           (*3)  Padomes 2008. gada 23. jūnija Lēmums 2008/616/TI par to, kā īstenot Lēmumu 2008/615/TI par pārrobežu sadarbības pastiprināšanu, jo īpaši – apkarojot terorismu un pārrobežu noziedzību (OV L 210, 6.8.2008., 12. lpp.).”;"
                        
                     
                  
                        3)
                     
                     
                        regulas pielikumiem pievieno šīs regulas pielikumus.
                     
                  
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 2. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 268, 12.10.2010., 1. lpp.
         
         
            (2)  Padomes 2006. gada 28. novembra Direktīva 2006/112/EK par kopējo pievienotās vērtības nodokļa sistēmu (OV L 347, 11.12.2006., 1. lpp.).
         
            (3)  Eiropas Parlamenta un Padomes 2013. gada 9. oktobra Regula (ES) Nr. 952/2013, ar ko izveido Savienības Muitas kodeksu (OV L 269, 10.10.2013., 1. lpp.).
         
            (4)  Komisijas 2015. gada 24. novembra Īstenošanas regula (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (OV L 343, 29.12.2015., 558. lpp.).
         
            (5)  Padomes 2018. gada 2. oktobra Regula (ES) 2018/1541, ar ko groza Regulas (ES) Nr. 904/2010 un (ES) 2017/2454 attiecībā uz pasākumiem administratīvās sadarbības stiprināšanai pievienotās vērtības nodokļa jomā (OV L 259, 16.10.2018., 1. lpp.).
         
            (6)  Komisijas 2012. gada 31. janvāra Īstenošanas regula (ES) Nr. 79/2012, ar ko nosaka sīki izstrādātu kārtību, kādā piemērojami daži noteikumi Padomes Regulā (ES) Nr. 904/2010 par administratīvu sadarbību un krāpšanas apkarošanu pievienotās vērtības nodokļu jomā (OV L 29, 1.2.2012., 13. lpp.).
      
      
         
            PIELIKUMS
            
               
                  
                     “VII PIELIKUMS
                     
                        Kopēja datu kopa un tehniskā kārtība par muitas informācijas glabāšanu un automatizētu piekļuvi
                     
                     Tabulā norādīts kāda Regulas (ES) Nr. 904/2010 17. panta 1. punkta f) apakšpunktā minētā informācija atbilst katram datu elementam, ar ko apmainās, izmantojot Īstenošanas regulas (ES) 2015/2447 56. panta 1. punktā minēto elektronisko sistēmu.
                     
                                 Regulas (ES) Nr. 904/2010 17. panta 1. punkta f) apakšpunktā minētā informācija
                              
                              
                                 Īstenošanas regulā (ES) 2015/2447 paredzētais datu elementa kārtas numurs
                              
                              
                                 Īstenošanas regulā (ES) 2015/2447 paredzētais datu elementa nosaukums un papildu informācija
                              
                           
                                 Importētāja PVN identifikācijas numurs importētājvalstī
                              
                              
                                 3/40 FR1
                              
                              
                                 Papildu fiskālās atsauces identifikācijas numurs (puse: importētājs)
                              
                           
                                 Importētāja nodokļu pārstāvja PVN identifikācijas numurs importētājvalstī
                              
                              
                                 3/40 FR3
                              
                              
                                 Papildu fiskālās atsauces identifikācijas numurs (puse: nodokļu pārstāvis)
                              
                           
                                 Klienta PVN identifikācijas numurs citā dalībvalstī
                              
                              
                                 3/40 FR2
                              
                              
                                 Papildu fiskālās atsauces identifikācijas numurs (puse: pircējs)
                              
                           
                                 Izcelsmes valsts
                              
                              
                                 5/15 vai 5/16
                              
                              
                                 Izcelsmes valsts vai preferenciālas izcelsmes valsts
                              
                           
                                 Galamērķa valsts
                              
                              
                                 5/8
                              
                              
                                 Galamērķa valsts
                              
                           
                                 Preces kods
                              
                              
                                 6/14
                              
                              
                                 Preces kods – Kombinētās nomenklatūras kods
                              
                           
                                 Kopsumma
                              
                              
                                 4/4 B00
                              
                              
                                 Nodokļu bāze (*1)
                                 
                              
                           
                                 Pozīcijas cena
                              
                              
                                 8/6
                              
                              
                                 Statistiskā vērtība
                              
                           
                                 Neto svars
                              
                              
                                 6/1
                              
                              
                                 Neto masa (kg)
                              
                           tad Īstenošanas regulas (ES) 2015/2447 56. panta 1. punktā minētajā elektroniskajā sistēmā uzglabātās informācijas valūta ir euro. Maiņas kursu starp importētājas dalībvalsts valūtu un euro sistēma nodrošinās automātiski.
                  
               
               
                  
                     VIII PIELIKUMS
                     
                        Kopēja datu kopa un tehniskā kārtība automatizētai transportlīdzekļu reģistrācijas datu pieprasīšanai
                     
                     1.   PIENĀKUMS
                     Katrs datu elements, kas norādīts šā pielikuma 4. iedaļā, tiek paziņots, tiklīdz dalībvalsts transportlīdzekļu reģistrā ir pieejama šī informācija.
                     2.   TRANSPORTLĪDZEKĻA ĪPAŠNIEKA VAI TURĒTĀJA MEKLĒŠANA
                     Ir pieci dažādi veidi, kā meklēt transportlīdzekļu reģistrācijas datus, proti, pēc:
                     
                                 1)
                              
                              
                                 šasijas numura (VIN), atsauces datuma un laika (fakultatīvi);
                              
                           
                                 2)
                              
                              
                                 transportlīdzekļa reģistrācijas numura, transportlīdzekļa šasijas numura (VIN) (fakultatīvi), atsauces datuma un laika (fakultatīvi);
                              
                           
                                 3)
                              
                              
                                 transportlīdzekļa turētāja, dzimšanas datuma (fakultatīvi), atsauces datuma un laika (fakultatīvi);
                              
                           
                                 4)
                              
                              
                                 transportlīdzekļa īpašnieka, dzimšanas datuma (fakultatīvi), atsauces datuma un laika (fakultatīvi);
                              
                           
                                 5)
                              
                              
                                 transportlīdzekļa turētāja/īpašnieka PVN numura, atsauces datuma un laika (fakultatīvi).
                              
                           Neskarot šā pielikuma 1. iedaļā noteikto pienākumu, dalībvalstis var pieņemt lēmumu nedarīt pieejamus visus šos meklēšanas režīmus, ja izejošo pieprasījumu gadījumā tie uzskata, ka viens vai vairāki no tiem neatbilst to Eurofisc koordinācijas ierēdņu vajadzībām, vai – ienākošo pieprasījumu gadījumā – pieprasītā informācija nav pieejama attiecīgās dalībvalsts transportlīdzekļu reģistrā.
                     3.   VAICĀJUMU VEIDI
                     Pamatojoties uz šā pielikuma 4. iedaļā noteikto datu kopu un 2. iedaļā paredzēto meklēšanas veidu, var ievadīt septiņus dažādus vaicājumus.
                     
                                 1.
                              
                              
                                 Vaicājums par transportlīdzekļa īpašnieku vai turētāju.
                                 Pieprasījums sniegt ierobežotu informācijas kopu par transportlīdzekli, kā arī transportlīdzekļa īpašnieku un/vai turētāju, pamatojoties uz valsts kodu un transportlīdzekļa reģistrācijas numuru vai transportlīdzekļa šasijas numuru (VIN) un atsauces datumu/laiku. Ja vaicājuma pamatā ir transportlīdzekļa šasijas numurs, pieprasījumu var iesniegt vairākām vai visām saistītajām valstīm.
                              
                           
                                 2.
                              
                              
                                 Paplašināts vaicājums par transportlīdzekļa īpašnieku vai turētāju.
                                 Pieprasījums sniegt plašāku transportlīdzekļu tehnisko datu kopu, reģistrācijas datus, kā arī datus par transportlīdzekļa īpašnieku un/vai turētāju, pamatojoties uz valsts kodu un transportlīdzekļa reģistrācijas numuru vai transportlīdzekļa šasijas numuru (VIN) un atsauces datumu/laiku. Ja vaicājuma pamatā ir transportlīdzekļa šasijas numurs (VIN), pieprasījumu var iesniegt vairākām vai visām saistītām valstīm.
                              
                           
                                 3.
                              
                              
                                 Vaicājums par iepriekšējiem transportlīdzekļa īpašniekiem vai turētājiem.
                                 Pieprasījums sniegt visu iepriekšējo transportlīdzekļu īpašnieku/turētāju sarakstu, neatkarīgi no tā, kurās valstīs transportlīdzeklis ir iepriekš bijis reģistrēts, norādot transportlīdzekļa šasijas numuru (TIN) bez atsauces datuma/laika. Pieprasījumu var iesniegt vairākām vai visām saistītām valstīm.
                              
                           
                                 4.
                              
                              
                                 Vaicājums par transportlīdzekļa īpašnieku/turētāju.
                                 Pieprasījums sniegt informāciju par visiem transportlīdzekļiem, kas reģistrēti uz konkrētas fiziskas personas vārda, pamatojoties uz ierobežotu identifikācijas datu kopu, (īpašnieka/turētāja vārds, uzvārds, dzimšanas datums (fakultatīvi) vai personas apliecība (fakultatīvi), vai uz konkrētas juridiskas personas vārda, pamatojoties uz uzņēmuma reģistrācijas nosaukumu.
                              
                           
                                 5.
                              
                              
                                 Vaicājums par transportlīdzekli, pamatojoties uz PVN numuru.
                                 Pieprasījums sniegt informāciju par visiem transportlīdzekļiem, kas reģistrēti uz konkrētas fiziskas personas vai juridiskas personas vārda, pamatojoties uz ierobežotu identifikācijas datu kopumu (PVN numurs).
                              
                           
                                 6.
                              
                              
                                 Iepriekšminēto (1., 2., 3., 4. un 5.) vaicājumu kolektīvā versija, kas ietver vairākus vaicājumus. Kolektīvo versiju vienmēr nosūta uz vienu konkrētu valsti.
                              
                           
                                 7.
                              
                              
                                 Vaicājums “Ir/nav trāpījums” ar vairākiem transportlīdzekļa šasijas numuriem (VIN), kas nosūtīts uz vairākām valstīm. Pieprasītāja dalībvalsts atbildē uz šo vaicājumu saņem vairākas tabulas (viena tabula no katras atbildētājas dalībvalsts), kurās norādīts, kādi VIN tika/netika atrasti. Šī funkcija būs pieejama tikai vaicājumu kolektīvajai versijai.
                              
                           Parasti vaicājumam tiek izmantots faktiskais datums un laiks, tomēr meklēšanu var veikt, izmantojot agrāku atsauces datumu un laiku. Ja vaicājums veikts, izmantojot agrāku atsauces datumu un laiku, un attiecīgās dalībvalsts reģistrā šī vēsturiskā informācija nav pieejama, jo šāda informācija vispār nav reģistrēta, var sniegt faktisko informāciju ar norādi, ka tā ir faktiska informācija.
                     Neskarot šā pielikuma 1. iedaļā noteikto pienākumu, dalībvalstis var pieņemt lēmumu nedarīt pieejamus visus šos meklēšanas režīmus, ja izejošo pieprasījumu gadījumā tās uzskata, ka viens vai vairāki no tiem neatbilst to Eurofisc koordinācijas ierēdņu vajadzībām, vai – ienākošo pieprasījumu gadījumā – pieprasītā informācija nav pieejama attiecīgās dalībvalsts transportlīdzekļu reģistrā.
                     4.   DATU KOPA
                     
                                 Informācija par transportlīdzekļa turētāju
                              
                           
                                 Reģistrācijas apliecības turētāja uzvārds (uzņēmuma nosaukums)
                              
                              
                                 Atsevišķos laukos ieraksta uzvārdu, papildapzīmējumus, uzrunas veidus u. c., uzvārds (nosaukums) ierakstāms drukātiem burtiem
                              
                           
                                 Vārds
                              
                              
                                 Atsevišķos laukos ieraksta vārdu(-us) un iniciāļus, un vārds ierakstāms drukātiem burtiem
                              
                           
                                 Adrese
                              
                              
                                 Atsevišķos laukos ieraksta ielas nosaukumu, mājas numuru un papildziņas, pasta indeksu, dzīvesvietu, dzīvesvietas valsti u. c., un adrese ierakstāma drukātiem burtiem
                              
                           
                                 Dzimšanas datums
                              
                              
                                  
                              
                           
                                 Juridiskā persona
                              
                              
                                 Fiziska persona, asociācija, uzņēmums, sabiedrība u. c.
                              
                           
                                 ID numurs
                              
                              
                                 Konkrētai personai vai uzņēmumam piešķirtais identifikācijas numurs
                              
                           
                                 Identifikācijas numura veids
                              
                              
                                 Identifikācijas numura veids (piem., pases numurs)
                              
                           
                                 PVN numurs
                              
                              
                                  
                              
                           
                                 Turēšanas tiesību sākuma datums
                              
                              
                                 Vieglā pasažieru automobiļa turēšanas tiesību sākuma datums. Bieži vien tas ir tas pats datums, kas ir norādīts transportlīdzekļa reģistrācijas apliecības I punktā.
                              
                           
                                 Turēšanas tiesību beigu datums
                              
                              
                                 Vieglā pasažieru automobiļa turēšanas tiesību beigu datums
                              
                           
                                 Informācija par transportlīdzekļa īpašnieku
                              
                           
                                 Īpašnieka uzvārds (uzņēmuma nosaukums)
                              
                              
                                 Atsevišķos laukos ieraksta uzvārdu, papildapzīmējumus, uzrunas veidus u. tml., uzvārds (nosaukums) ierakstāms drukātiem burtiem.
                              
                           
                                 Vārds
                              
                              
                                 Atsevišķos laukos ieraksta vārdu(-us) un iniciāļus, un vārds ierakstāms drukātiem burtiem
                              
                           
                                 Adrese
                              
                              
                                 Atsevišķos laukos ieraksta ielas nosaukumu, mājas numuru un papildziņas, pasta indeksu, dzīvesvietu, dzīvesvietas valsti u. c., adrese ierakstāma drukātiem burtiem
                              
                           
                                 Dzimšanas datums
                              
                              
                                  
                              
                           
                                 Juridiskā persona
                              
                              
                                 Fiziska persona, asociācija, uzņēmums, sabiedrība u. c.
                              
                           
                                 ID numurs
                              
                              
                                 Identifikācijas numurs, kas piešķirts konkrētai personai vai uzņēmumam
                              
                           
                                 Identifikācijas numura veids
                              
                              
                                 Identifikācijas numura veids (piem., pases numurs)
                              
                           
                                 PVN numurs
                              
                              
                                  
                              
                           
                                 Īpašumtiesību sākuma datums
                              
                              
                                 Vieglā pasažieru automobiļa īpašumtiesību sākuma datums. Bieži vien tas ir tas pats datums, kas ir norādīts transportlīdzekļa reģistrācijas apliecības I punktā
                              
                           
                                 Īpašumtiesību beigu datums
                              
                              
                                 Vieglā pasažieru automobiļa īpašumtiesību beigu datums
                              
                           
                                 Dati par transportlīdzekļiem
                              
                           
                                 Transportlīdzekļa reģistrācijas numurs
                              
                              
                                  
                              
                           
                                 Šasijas numurs / VIN
                                 
                              
                              
                                  
                              
                           
                                 Reģistrācijas valsts
                              
                              
                                  
                              
                           
                                 Marka
                              
                              
                                 (D.1), piem., Ford, Opel, Renault u. c.
                              
                           
                                 Transportlīdzekļa modelis
                              
                              
                                 (D.3), piem., Focus, Astra, Megane
                                 
                              
                           
                                 Transportlīdzekļa veids/ES kategorijas kods
                              
                              
                                 Piem., mopēds, motocikls, vieglais pasažieru automobilis u. c.
                              
                           
                                 Krāsa
                              
                              
                                  
                              
                           
                                 Nobraukums
                              
                              
                                  
                              
                           
                                 Masa
                              
                              
                                 Ekspluatācijā esoša transportlīdzekļa masa
                              
                           
                                 Pirmās reģistrācijas datums
                              
                              
                                 Transportlīdzekļa pirmās reģistrācijas datums kaut kur pasaulē
                              
                           
                                 Reģistrācijas (pašreizējās) sākuma datums
                              
                              
                                 Reģistrācijas datums, kas norādīts transportlīdzekļa īpašajā sertifikātā
                              
                           
                                 Reģistrācijas beigu datums
                              
                              
                                 Reģistrācijas beigu datums, kas norādīts transportlīdzekļa īpašajā sertifikātā. Var gadīties, ka šis datums attiecas uz dokumentā norādīto derīguma termiņu, ja tas nav neierobežots (dokumenta saīsinājums “H”)
                              
                           
                                 Statuss
                              
                              
                                 Lūžņos, nozagts, eksportēts u. tml.
                              
                           
                                 Statusa sākuma datums
                              
                              
                                  
                              
                           
                                 Statusa beigu datums
                              
                              
                                  
                              
                           
               ”
            
               (*1)  Ja datu elementa Nr. 4/3 norādītais Savienības kods (Nodokļu aprēķins – Nodokļa veids) ir B00,